Diari Oficial de la Generalitat Valenciana


Sumari del DOGV 4444, del 20-02-2003 (2003/1835)

Informació pública del projecte d'urbanització Vistahermosa - nord: resolució de les al·legacions i aprovació.
--------------------------------------------------------------------------------------------------------------

### Dades del document

Número de DOGV
:   4444

Data del DOGV
:   20-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1835


Organisme emissor
:   Ajuntament d'Alacant

Tipus de document
:   Anunci

Informació pública del projecte d'urbanització Vistahermosa - nord: resolució de les al·legacions i aprovació. [2003/A1835]
  
La Comissió de Govern, en la sessió del dia 29 de gener de 2003, va adoptar, entre altres, els acords següents:
  
7. Projecte d'urbanització Vistahermosa - nord: resolució de les al·legacions i aprovació.
  
Es dóna compte de l'expedient tramitat en relació amb l'epígraf que precedeix, els antecedents i raonaments del qual figuren, resumits, tot seguit:
  
El projecte d'urbanització Vistahermosa - nord es va exposar al públic mitjançant un decret de data 22 d'agost de 2002, i se'n va inserir un edicte en el periòdic Información de 2 d'octubre de 2002, en el Diari Oficial de la Generalitat Valenciana número 4.350, del dia 4 següent, i al tauler d'anuncis municipal.
  
El pressupost d'execució material del projecte és d'un total de 2.547.509,52 euros.
  
Durant el període expositiu han comparegut en l'expedient les persones interessades que s'indiquen tot seguit, que hi han presentat les al·legacions amb el contingut que també es resumeix a continuació:
  
1. José Antonio Pastor Gómez sol·licita que es modifique la xarxa de sanejament, per a possibilitar la connexió de la seua xarxa d'aigües fecals en la part oposada a la prevista en el projecte, al·legant que en les condicions projectades la connexió de servei seria costosa, ja que hauria de travessar pràcticament tota la parcel·la de la seua propietat i afectaria les seues instal·lacions.
  
2. Enrique de Madaria Ruvira, Elisa Mónica Pascual Mora, Francisco Mena Baeza, José Manuel Trigo Santiyan, Antonio Peralet Terol, Francisco Cubertoret Parras, Francisco Corbi Navarro, Ricardo Sánchez Velázquez, Rafael Beltrán Dupuy, Pablo Crespo Pérez i Francisco Ramón-Borja Serrano exposen, en primer lloc, una sèrie de queixes sobre la insuficiència de la xarxa de pluvials prevista al carrer de l'Alzina, l'intens trànsit impropi d'una zona d'habitatges unifamiliars, la manca de previsió d'un carril bici, i la consideració de connexions de servei a la xarxa de clavegueram ja existents i sufragades pels propis veïns.
  
D'acord amb les esmentades consideracions, sol·liciten la canalització de les aigües de pluja, de manera que no discórreguen superficialment pel carrer de l'Alzina; la col·locació de mitjans físics per a limitar la velocitat dels vehicles, a més de la senyalització de vies; la instal·lació de carril bici, i que es plantegen dues fileres d'arbres als carrers més amples; i la supressió de les connexions de servei en el projecte, que hauran de ser pagades individualment pels veïns que no les tinguen efectuades.
  
El Servei d'Obres i Projectes ha emés dos informes sobre les al·legacions. En un d'ells, relatiu a l'escrit presentat per José Antonio Pastor Gómez, s'indica que la parcel·la propietat de la persona que hi compareix està situada en un punt extrem del sòl qualificat com a urbà, amb abocament d'aigües cap al sector APA/9, Vistahermosa, per això, la seua connexió de clavegueram haurà de posposar-se fins que es desenvolupe la urbanització de l'esmentat sector, ja que les actuals condicions topogràfiques fan impossible la seua connexió per gravetat a la xarxa projectada. No obstant això, en consonància amb el que s'ha indicat, la part proporcional del dit servei haurà de ser descomptada de la quota de contribució especial. En conseqüència, amb la matisació assenyalada, cal refusar la pretensió principal de l'al·legant.
  
En el segon informe, relatiu a l'últim dels escrits, s'assenyala que, en el moment de l'execució de les obres, se substituirà la canonada prevista en el projecte de 400 mil·límetres de diàmetre per una altra d'igual qualitat i de diàmetre de 800 mil·límetres, i es realitzaran les actuacions que calguen per a captar l'aigua i evitar en la mesura de les possibilitats el problema denunciat. Els aspectes restants de l'al·legació han de ser refusats, ja que la col·locació d'elements físics per a reduir la velocitat com a solució parcial per a un carrer concret originaria discrepàncies i greuges; les amplàries de les vies disponibles en el conjunt no permeten crear un carril bici amb continuïtat; i el projecte considera les connexions de servei a la xarxa de clavegueram que es projecten com una unitat d'obra, que cal executar per a no afectar les vies públiques amb posteriors actuacions de particulars.
  
Pertoca, per tant, aprovar el projecte d'urbanització, cosa que és competència de l'alcalde, de conformitat amb el que disposa l'article 53 i la disposició addicional tercera de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i, per delegació seua del dia 6 de juliol d e1999, de la Comissió Municipal de Govern.
  
Com a conseqüència del que s'ha exposat, la Comissió Municipal de Govern adopta els acords següents, per unanimitat:
  
Primer
  
Refusar les al·legacions presentades per José Antonio Pastor Gómez, pels motius indicats en la part expositiva anterior.
  
Segon
  
Acceptar parcialment les al·legacions presentades per Enrique de Madaria Ruvira, Elisa Mónica Pascual Mora, Francisco Mena Baeza, José Manuel Trigo Santiyan, Antonio Peralet Terol, Francisco Cubertoret Parras, Francisco Corbi Navarro, Ricardo Sánchez Velázquez, Rafael Beltrán Dupuy, Pablo Crespo Pérez i Francisco Ramón-Borja Serrano, en l'aspecte indicat.
  
Tercer
  
Aprovar el projecte d'urbanització Vistahermosa - nord, amb la rectificació derivada de la fases d'exposició pública.
  
Quart
  
Inserir un edicte amb el contingut de l'acord aprovador en el Butlletí Oficial de la Província i en el Diari Oficial de la Generalitat Valenciana.
  
Cinqué
  
Notificar el contingut dels presents acords a les persones al·legants.»
  
Cosa que es publica perquè se'n prenga coneixement, de conformitat amb el que disposa l'article 59.4 d ela Llei 6/1994, de 15 de novembre, de la Generalitat Valenciana, Reguladora de l'Activitat Urbanística, amb l'advertiment que, contra l'esmentat acte, que posa fi a la via administrativa, i davant de l'òrgan que el va dictar, s'hi pot interposar, mitjançant un escrit dirigit a l'Ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o el contenciós administratiu directament, davant de la Sala del Tribunal Superior de Justícia de la Comunitat Valenciana, en el termini de dos mesos ?ambdós terminis- a partir de l'endemà de la publicació del present edicte en el Butlletí Oficial de la Província.